《土桥》
清代·王初桐

鹿角关头小市廛，土桥雪后见平田。鸦盘枯树荒村外，云漏斜阳断塔前。

故国江山空极目，天涯风景又残年。可怜一宿萍踪地，回首安陵亦黯然。

作者简介：（1730—1821）清江苏嘉定人，初名丕烈，字于阳，号耿仲，又号竹所、巏堥山人。乾隆监生，官山东齐河县丞。治经史，精考据之学。工词，兼善戏曲。有《群书经眼录》、《夏小正正讹》、《水经注补正》、《十二河山集》、《济南竹枝词》、《齐鲁韩诗谱》、《杯湖欸乃》、《巏整山人词集》等。